IDEEA DE RASĂ LA DOI GÂNDITORI 
ROMÂNI 

Printre bărbaţii politici ai celui de al patrulea pătrar al 
secolului al XlX-lea, care au văzut printre cei dintâi zori e 
prefacerii României moderne, a fost şi Vasile Conta. Dela 
dânsul ne-a rămas o operă de îndrăzneaţă gândire filosofică. 
Si vrednic de remarcat este faptul că acest om, deşi se 
lăsase pătruns de cultura timpului, a avut totodată şi un 
puternic simţ critic. Teoria Fatalismului şi Teoria ondula- 
tiunei universale stau la baza acestui sistem de gândire. 
Discursul despre Chestia evreiască, rostit in Adunarea 
Deputaţilor din 4 şi 5 Septemvrie 1879 , este corolaru 
politic al acestei gândiri, reazimul firesc şi doctrinar a 
unei viziuni de profet. 

Tot ceea ce până atunci era enunţare programatică, 
justificată de anumite necesităţi sociale, tot ceea ce era 
numai demonstraţie istorică sau deziderat politic, se edi c 
empiric sub protecţia unei investituri suverane. Discursul 
lui Vasile Conta este o privire cuprinzătoare asupra istoriei 
religioase şi politice a Evreilor; o sinteză de vederi clare 
asupra tendinţelor de dominaţie şi a mijloacelor folosite 
pentru izbândirea acestui plan apocaliptic. Alături de M.ha. 



360 


NICOLAE ROŞU 


Eminescu, vedem un alt doctrinar al naţionalismului, 
punând problema fundamentală a Statului în corelaţie cu 
rasa populaţiunii de baştină. Acest fel de a concepe viaţa 
naţională, pe temeiuri antropologice şi psihologice, este 
o îndrăzneaţă afirmare, o viziune gigantică şi ideală, către 
zonele paradiziace ale perfecţiunii umane. 

Acest sens biologic şi viril al doctrinei naţionaliste îl 
situează pe Vasile Conta în perspectiva timpurilor moderne. 
«Cea dintâi condiţie pentru un stat ca să poată exista şi 
prospera este ca cetăţenii acelui stat să fie din aceeaşi rasă, 
din acelaşi sânge »*), — spune Vasile Conta. Intr’o pagină 
de minunată demonstraţiune doctrinară se clarifică acest 
concept structural. Componenţa unei rase este hotărîtă de 
omogenitatea sângelui, păstrată prin căsătoriile dintre indi¬ 
vizii cu aceeaşi sursă istorică şi antropologică. Căsătoriile 
consolidează solidaritatea familială, până când, pornind 
de aici, se ajunge la solidaritatea dintre indivizi, la uni¬ 
tatea psihologică a unui popor prin «simpatia de rasă ». 
Sângele este substratul biologic al eredităţii, consangvi¬ 
nitatea pe planul intelectual, sufletesc şi social, însemnând 
aceleaşi sentimente, aceleaşi idei şi aceleaşi tendinţe. Rasa 
este, aşa dar, condiţiunea de existenţă a unui popor, este 
însăşi concepţia sa de viaţă. Pe acest adevăr fundamental 
se întemeiază principiul naţionalităţilor. Există deci o deo¬ 
sebire profundă între membrii aceluiaşi stat, înglobaţi 
într’un amestec eterogen prin noţiunea de cetăţenie, şi 
membrii aceleiaşi rase, predestinaţi în virtutea eredităţii 
să conlucreze armonios şi unitar. 


*) Vasile Conta, Opere complecte. Ed. C. Sfetea, pag. 642. 

Rostirea limpede şi hotărîtă a acestor adevăruri, a fost 
determinată de menţinerea articolului 7 din Constituţie, 
când se încerca, prin abrogarea lui, să se naturalizeze Evreii. 
Toleranţa secolului al XlX-lea, în materie religioasă, se 
referă numai la credinţa pură a fiecărui îndivid în dome¬ 
niul ideilor abstracte. Vasile Conta, care era totodată şi 
jurist, atrage atenţia «că este o enormă confuzie care se 
tot face între religiune, în înţelesul dreptului public modern, 
şi între ceea ce se numeşte religie în limba vulgară » (pag. 
645). Religia care nu influenţează organizaţiunea socială 
sau politică se poate bucura de această toleranţă. Forma 
religiei evreieşti este, dimpotrivă, o «organizare socială 
teocratică», intervenind direct şi concret în domeniul 
legilor civile, în viaţa de stat, în viaţa privată, în mani¬ 
festările intelectuale. Se înţelege foarte bine, că, la adă¬ 
postul toleranţei religioase se ascunde tendinţa nemărtu¬ 
risită de organizare şi de dominaţie a unei rase excluziviste 
şi totalitare. Iată unde se află pericolul: religia mozaică 
este catehismul acestui plan diabolic de stat în stat, de 
suprastructură împotriva structurii sociale autohtone, de 
dublă morală în relaţiunile cu străinii. Evreii, prin prohibirea 
căsătoriilor exogene, menţin puritatea rasei. Ei se folosesc 
de calomnie, minciună şi corupţie în relaţiunile cu străinii, 
dar solidari şi corecţi între ei, lucrează vigilent pentru 
acapararea bunurilor materiale şi păstrarea acestui patri¬ 
moniu cu excluzivă folosinţă. 

Astfel am ajuns la ruina breslelor de meseriaşi şi negu¬ 
ţători români, la ruina claselor mijlocii, la intervenţio- 
nismul Alianţei Israelite Universale, le memoriul prezentat 
în faţa congresului dela Berlin, tocmai în vremea când 

invazia şi prolificitatea Evreilor în România era mai mare. 
Reprezentanţa internaţională are un sens de coordonare şi 
protecţie a activităţii politice şi sociale a Evreilor din toate 
ţările, ceea ce înseamnă că ei se prezintă ca un bloc omogen 
şi unitar, putându-se împotrivi autorităţii de Stat prin 
folosirea sprijinului venit dinafară. Lupta Evreilor în 
vremea aceea era slujită copios de răspândirea ideilor ega¬ 
litare. Democraţia şi socialismul au fost armele de care 
s’au folosit evreii în asaltul către cucerirea drepturilor 
politice. Umanitarismul, egalitatea, libertatea, această vor¬ 
bărie răsuflată de cabotini şi şarlatani, a fost exploatată 
de evrei în presă, susţinută de finanţele internaţionale, 
strecurată ca o otravă adormitoare în conducerea Statului 
românesc. 

Când Mihai Eminescu spunea că «înmulţirea Evreilor 
în Ţările noastre au mers mână în mână cu reformele în 
sens liberal, că acestea au ajutat la înmulţirea furnica¬ 
rilor » (1877), el nu făcea altceva decât să recunoască o 
stare de fapt. Când Vasile Conta amplifică strigătul de 
revoltă şi vesteşte profetic contemporanilor săi că «noi dacă 
nu vom lupta în contra elementului evreesc vom pieri ca 
naţiune », — avea în vedere predominenţa catastrofală a 
Evreilor tocmai în nodurile vitale ale Statului: în meserii, 
comerţ şi în general în clasele burgheze care menţineau 
în vremea aceea puterea economică şi politică a so¬ 
cietăţii. 

Discursul lui Vasile Conta avea să întâmpine rezistenţa 
batjocoritoare sau sceptică a lagărului junimist. Printre 
aceştia, P. P. Carp şi Titu Maiorescu erau pe primul plan. 
Dar nu mai puţin avea să întrunească entuziasta aderenţă 

a lui Al. D. Xenopol, Mihai Eminescu, Ion Creangă şi chiar 
pe aceea a lui lacob Negruzzi. Este semnificativ faptul că 
lupta cu junimiştii nu l-a putut urni pe Vasile Conta din 
convingerile sale, că, în sfârşit, elaborarea unei doctrine 
naţionaliste se începuse tocmai din acest mediu, dar împo¬ 
triva principiilor pomenitei societăţi, de doi bărbaţi cari 
aveau cea mai adâncă pregătire filosofică: Vasile Conta şi 
Mihai Eminescu. 


* 

♦ * 

Anul 1848 ne-a adus revoluţia politică: liberalismul, 
luptele dintre partidele politice, fragmentarea ţării în clase 
sociale învrăjbite, triumful materiei asupra spiritului, con¬ 
flictul dintre politică şi cultură, triumful individului asupra 
Statului. 

Anul 1849 ni l-a adus pe Mihai Eminescu: miracolul 
rasei, zorile reacţiunii, lupta spiritului autohton în poli¬ 
tică, nădejdea reînvierii geniului etnic. Când gândirea scân¬ 
teietoare a doctrinarului politic începuse să se afirme, 
procesul revoluţionar paşoptist se desăvârşa în formele 
ideologiei demo-liberale. Ruptura istorică era definitivă. 
«Dela anul acesta începând, Românii au pierdut simţul 
istoric». 

Iată punctul de plecare. Antiteza dramatică a celei de a 
doua jumătăţi a secolului al XlX-lea: lupta dintre revo¬ 
luţia liberală şi reacţiunea naţionalistă promovată de Mihai 
Eminescu. Două concepţii de viaţă deosebite; două lumi 
se confruntau. Ideologism şi realism; discontinuitate şi 
tradiţie; cosmopolitism şi naţionalism; individualism şi 

totalitarism etnic; republică plebiscitară şi stat mo¬ 
narhic. 

Gândirea politică a lui Mihai Eminescu se desfăşoară ca 
un minunat răsărit de soare, începând masiv şi îndrăzneţ 
cu celebra lui conferinţă ţinută în cercul Junimii la 14 
Martie 1876, sub titlul Influenţa Austriacă asupra Românilor 
din Principate , până în anul 1883 când scrie în ziarul Timpul 
ultimele articole. Priviţi în ansamblu, cei şapte ani de cutre¬ 
murare a conştiinţei înglobează esenţa unui sistem politic 
de nemărginite perspective peste agonia secolului al XlX-lea. 
Critic sever al actualităţii, anticipator al viitorului cu 
rădăcini înfipte adânc în trecutul istoric, Mihai Eminescu 
construia arhitectonic doctrina Statului naţional. 

Interpreţi fideli ai doctrinei demo-liberale influenţaţi de 
Locke şi Cristian Wolff până la J. J. Rousseau, profitorii 
revoluţiei paşoptiste afirmau cu stăruitoare aroganţă că 
principiul filosofic al existenţei este egoismul egalitar. 
C. A. Rosetti spunea cu un ton categoric: «societatea 
n’are drept asupra sufletului omului; şi reciproc, că indi¬ 
vidul are drept a nu se supune în conştiinţa lui, când chear 
naţiunea întreagă l-ar lovi». Doctrina liberală începea 
astfel cu o negaţiune, cu o revoltă împotriva naţiunii, 
căreia îi opunea primatul autarhic al conştiinţei izolate. 
După I. C. Brătianu, legea suverană a vieţii este libertatea. 
Indivizii se nasc egali, şi, în virtutea liberului arbitru, ei 
pot alege sau respinge orice adevăr. Este limpede că după 
acest principiu individul se ridică împotriva Statului, liber¬ 
tatea împotriva autorităţii, revoluţia împotriva evoluţiei, 
clasele împotriva naţiunii. Nu este deci de mirare că poli¬ 
tica demo-liberală, fiind îndrumată în acest sens, a dus la 

improvizarea unui Stat fictiv, în care fiecare putea să fie 
stăpân, orice individ venit de oriunde avea garantate ace¬ 
leaşi drepturi, naţiunea fiind prefăcută într'un agregat de 
egoisme, într’o colonie anarhică, într’un triumf al sco¬ 
purilor personale. 

Gândirea lui Mihai Eminescu surprinde Statul român în 
epoca lui de formaţie după principiile sociologiei şi poli¬ 
ticei liberale. El pleacă dela constatarea că Românii sunt 
o rasă alcătuită fiziceşte prin anumite caractere care o 
apropie de categoria antropologică a ciobanilor. Rezistenţa 
biologică a acestei rase se întemeiază pe consangvinitate, 
pe puritatea sângelui moştenit. Orice încrucişare care 
corceşte sângele, sfărâmând echilibrul organic, distrugând 
familia şi alterând viaţa socială, are efecte inevitabile în 
politică, întru cât orice structură fizică presupune o altă 
configuraţie psihologică, alte idei, alte idealuri, alte forme 
de cultură. Rămâne deci bine stabilit că rasa este substratul 
material al culturii unui popor, conceptul de naţiune fiind 
un epifenomen al acestei structuri primordiale. «Limba şi 
naţionalitatea românească vor pieri deodată cu Românul 
material, cu stingerea prin moarte şi fără urmaşi a noastră, 
nu prin desnaţionalizare şi renegaţiune » ( Curierul de laş* 
1876). 

Statul şi naţiunea sunt două noţiuni corelative. Ideea 
de stat presupune afirmarea în toate domeniile vieţii so¬ 
ciale şi politice a naţiunii, omogenă ca rasă, unitară ca 
structură. După această concepţie, se exclud colonizările 
alogene şi imigraţiunile; de asemeni se înlătură lupta 
de clasă, liberul arbitru, egalitatea necondiţionată, cos¬ 
mopolitismul. 

Evoluţia istorică a ţărilor civilizate înregistrează din 
punctul de vedere sociologic trei tipuri de guvernământ: 
statul autocratic al unei clase aristocratice, consacrată prin 
privilegii şi ereditate familială; statul burghez (demo¬ 
cratic) al domniei liberale în formă, dar al plutocraţiei în 
fond; statul proletar (concepţia materialistă a istoriei), al 
clasei muncitoreşti, cu abolirea principiului etnic, al tra¬ 
diţiei, familiei şi religiei. Toate trei sunt negarea naţiunii 
şi constituesc o piedecă în calea evoluţiei naturale. 

Viaţa popoarelor, ca totalitate de clase şi indivizi, este 
stânjenită prin aceste forme de stat. 

Cunoscător al sociologiei statului în feluritele lui întru¬ 
chipări, Mihai Eminescu plecând dela consistenţa istorică, 
dela substratul etnic, fuzionează statul cu naţiunea într’o 
sinteză politică şi socială. Mihai Eminescu era împotriva 
privilegiilor de clasă care tind să structureze în chip deosebit 
statul politic. «Organizarea feudală, regulament (rusesc), 
arhondologie (bizantină), sunt departe de orice vederi ale 
dreptei conservatoare a cărei ţintă, ca idee generală, este 
cu totul alta, şi anume: întărirea autorităţii Statului şi 
nimic mai mult » ( Pomelnicul păcatelor « roşii », 1879). Tot 
asemeni el era un adversar al ideii conservatoare ca folo¬ 
sinţă excluzivă şi partidistă. «Formula unei organizaţii con¬ 
servatoare, abstracţie făcând de ţară şi de poporul istoric, 
se dovedeşte a fi sterilă şi lezne de escamotat» ( Pătura 
superpusă , V, 1881). 

Statul, prin urmare, are o funcţie dinamică şi autoritară. 
El reprezintă însăşi viaţa unei naţiuni, deoarece evoluţia 
istorică, permanenţa rasei, formele de cultură, se organi¬ 
zează după legi proprii de desvoltare care impun eficienţa 

spiritului etnic. « Statul nostru, — spune Mihai Eminescu,— 
nu are altă raţiune de a fi decât aceea că e Stat românesc, 
deci desvoltarea elementului românesc este şi cată să fie 
ţinta noastră de căpetenie » (Ideile liberale şi conservarea 
naţionalităţii noastre , 1880). Ideea aceasta este fundamen¬ 
tală gândirii eminesciene. Firul ei se ţese în urzeala fiecărui 
fapt concret care se aşază în atenţia scriitorului politic. 
Eliminând tpt ce poate constitui o piedecă în evoluţia lui 
istorică, Statul naţional verifică utilitatea şi consacră anu¬ 
mite instituţiuni ale trecutului, aşezându-se pe axa tradi¬ 
ţiei. In acest sens, Statul este un «reprezentant al vieţii 
istorice». Armonizând interesele claselor sociale, prin înde¬ 
părtarea conflictelor care s’ar putea naşte în paguba inte¬ 
reselor generale, şi'ca o consecinţă a unor idei politice, 
Statul este o realitate de drept, o expresie juridică a naţiunii. 
Protejând naţiunea, Statul este un organ de întărire a func¬ 
ţiei biologice a rasei, prin susţinerea elementelor băştinaşe 
în tot angrenajul productiv al vieţii sociale. încă un pasaj, 
din articolele politice ale lui Mihai Eminescu, lămureşte 
acest imperativ categoric: «Chestiunea de căpetenie pentru 
istoria şi continuitatea de desvoltare a acestei ţări este ca 
elementul românesc să rămâie cel determinant, ca el să dea 
tiparul acestei forme de Stat, ca limba lui, înclinările lui 
oneste şi generoase, bunul lui simţ, cu un cuvânt geniul 
lui să rămâie şi pe viitor norma de desvoltare a ţării şi să 
pătrundă pururea această desvoltare » (Problema evreiască , 
1881). 

Teama cea mare a lui Mihai Eminescu era ca nu cumva 
elementele alogene, susbtituindu-se celor băştinaşe, să ne 
altereze chear fiinţa etnică, aşa fel încât naţiunea să nu se 


368 


NICOLAE ROŞU 


mai poată recunoaşte în reprezentanţii ei. Pentrucă aceşti 
oameni de altă origine etnică, veneau cu ideile, cu mora¬ 
vurile şi cu altă concepţie de viaţă, este vădit că prezenţa 
lor într’un număr mare constituia un mare pericol. 

Plecând dela această idee, Mihai Eminescu scrie în ziarul 
Timpul (1881) şase articole despre Pătura superpusă , şi alte 
şase în continuare şi întrunite sub titlul generic de Studii 
etnologice. Aceste articole au stârnit aprige polemici, cunos¬ 
cute fiind năravurile ziarului Românul de a răstălmăci ten¬ 
denţios spusele lui Mihai Eminescu. El vorbeşte de o rasă 
română , aceeaşi ca înfăţişare antropologică în Muntenia, 
Moldova, Ardeal şi părţile Ţării Ungureşti. La popoarele 
tinere, printre care se aşază şi Românii, se observă o 
identitate organică. Plecând dela caracterele antropologice, 
se strămută problema pe un plan spiritual care învederează 
aceeaşi asemănare între aptitudini, idei şi înclinaţiuni, 
ceea ce confirmă că, în totalitatea ei, o rasă este creatoarea 
aceloraşi forme de cultură şi de organizare socială şi poli¬ 
tică. Indivizii aparţinând aceffeiaşi rase au o anumită con¬ 
cepţie de viaţă, — un Weltanchaung după cum spun Ger¬ 
manii,— o înţelegere specifică a fenomenului vital, chear o 
anumită interpretare a universului. Aceste caractere dife¬ 
renţiale se alterează prin încrucişarea cu o rasă bătrână 
sau cu populaţiuni structurate sufleteşte deosebit. Urmarea 
este dezastruoasă: rasa devine hibridă, structura sufletească 
se dezaxează, ideile, morala şi concepţia de viaţă în general, 
pierd puterea idealităţii către un plan de perfecţiune bio¬ 
logică, pentru a se lăsa invadate de speculaţiunile mate¬ 
rialiste, de ispita egoismului, de aptitudini conjecturale şi 
decadente. 

Prin sterilitatea intelectuală a păturii superpuse, se înve¬ 
derează incapacitatea unei categorii din populaţia ţării de 
a participa efectiv la adâncirea fenomenului cultură prin 
promovarea valorilor spiritului. Ceea ce noi am demonstrat 
cu numeroase fapte, şi anume, conflictul dintre politică şi 
cultură, este notoriu pentru întregul secol al XlX-lea. Pro¬ 
tipendada greco-bulgărească nu cunoaşte decât specula- 
ţiunea materialistă a vieţii, arivismul politic, şi este complet 
lipsită de înclinaţiunile nobile şi desinteresate. Este deajuns 
a pune în cumpănă numele cele mai cunoscute ale culturii 
secolului al XlX-lea şi vom vedea că ele se aşază pe axa 
românismului, pe câtă vreme majoritatea celor politice 
menţin înclinaţiunea către axa străinismului. In cultura, 
secolul al XlX-lea a cunoscut pe un Hasdeu, Alecsandri, 
Gr. Alexandrescu, Odobescu, C. Negruzzi (citaţi de Mihai 
Eminescu); în politică, pe C. A. Rosetti, Carada, Giani, 
Pherekydes, Fleva, Serurie, etc., (citaţi de Mihai Eminescu) 
toţi alcătuiţi sufleteşte din aceeaşi plămădeală fanariotă. 
Conflictul dintre spirit şi materie, dintre politică şi cultură, 
dintre rasa autohtonă şi elementele alogene, este categoric 
şi definitiv. 

Pătura superpusă conducătoare rezumă conştiinţa poli¬ 
tică a Statului. Când această clasă îşi alterează substanţa 
etnică, evident că şi ideile politice se îndepărtează de com¬ 
plexul vital al ideilor etnice. Legătura este cauzală, de raport 
constant între rasă şi structura etnică şi politică a Statului. 
Spune Mihai Entinescu: «Orice formă cât de subtilă a 
vieţii, se reducea la un substrat solid, experimental, şi că 
politica unei ţări, pornirile în bine şi în rău, atârnă de com- 
plexiunea fizică a indivizilor, dela originea lor, dela defec- 

tele sau calităţile înăscute rasei lor» ( Pătura superpusă , II, 
1881). Această idee se leagă strâns cu cealaltă şi anume: 
«Predispoziţii şi aptitudini moştenite, calităţi sau defecte 
intelectuale şi morale, dau domniei unui element etnic alt 
caracter decât domniei celuilalt element. Suntem de exemplu 
convinşi că demagogia la noi e de origine fanariotă; că 
ea înseamnă ura înrădăcinată a veneticului fără tradiţii, 
fără patrie, fără trecut, în contra celora ce au o tradiţie 
hotărîtă, trecut hotărît. De aceea roşii să şi recrutează mai 
mult dintre grecii şi bulgarii romanizaţi» (Ici.). Rasa 
este un organism viu, supus legilor de selecţiune şi perfec¬ 
ţionare. Lupta împotriva elementelor exogene se integrează, 
aşa dar, unul principiu biologic. Statul nu este altceva 
decât expresia politică, etică şi juridică a rasei. Rămâne 
deci bine stabilit că gândirea lui Mihai Eminescu se aşază 
pe marile linii de forţă ale biologiei şi ale istoriei. 

Statul ca principiu esenţial al eficienţei etnice; Statul ca 
sinteză a evoluţiei istorice a unei naţiuni; Statul ca element 
de vertebraţie a proceselor spirituale este un fapt politic 
şi moral, El reprezintă disciplina, autoritatea şi armonia 
realităţilor sociale. 

Când Mihai Eminescu spunea că « totul trebuie dacizat » 
înseamnă că simţul istoric şi eugenia etnică precumpănesc 
întreaga doctrină politică. Ultimul articol din seria Pătura 
superpusă se încheie cu o apologie a rasei, cu o viziune 
profetică, cu o apoteoză a Statului etnic: «Rasa plastică, 
rasa formatoare de Stat, cea orânduitoare, cea istorică; 
aceasta trebuie să rămâie şi de acum înainte ». 

Mihai Eminescu era pătruns de concepţia naturală a 
artei de a guverna. Statul guvernator este triumful naturii 

ordonatoare. Arta de a guverna nu este opera unor inten- 
ţiuni sau a unor ideologii, cu atât mai puţin a machiave¬ 
lismului scornit de ambiţiune şi oportunitate, ci în toată 
dinamica ei este «un produs organic al naturii». Articolul 
Arta guvernării (Timpul , I, IV, 1882) îl supunem spre medi¬ 
taţie adâncă şi înţelegere promptă fiecărui om politic de 
astăzi sau de mâine. Spune Mihai Eminescu: «Arta de-a 
guverna e ştiinţa de-a ne adapta naturii poporului, a sur¬ 
prinde oarecum stadiul de desvoltare în care se află şi a-1 
face să meargă liniştit şi cu mai mare siguranţă pe calea 
pe care-a apucat. Ideile conservatoare sunt fiziocratice, 
am putea zice, nu în sensul unilateral dat de d-rul Quesnay, 
ci în toate direcţiile vieţii publice ». Mihai Eminescu era 
călăuzit de încrederea nestrămutată în virtuţile geniului 
etnic. Cunoştea istoria şi putea să folosească exemplifică¬ 
rile ei într’o dialectică închegată, fără goluri, fără neajun¬ 
surile unei ideologii de partid, căci Mihai Eminescu nu 
numai că n’a fost un partizan al unui club politic, dar nici 
măcar n’a fost îngăduitor cu conservatorii atunci când i se 
cerea. Prestanţa ideilor se afla la acelaşi nivel cu auto¬ 
nomia sufletească. 

Nu ni-1 putem închipui altfel pe Mihai Eminescu, el care 
era un exponent al doctrinei naţionaliste. Un creator al 
spiritului revoluţionar românesc, în toate domeniile. Un 
apologet al rasei. Un vizionar de nemărginite dimensiuni 
*1 geniului etnic, în toate mutaţiunile lui, dela arta populară 
pe care o cunoştea în amănunţime, până la formula ideală 
şi totodată dinamică a Statului naţional. Şi, totuşi, cu ce 
stupidă neînţelegere de arhivari robiţi de nimicurile bio¬ 
grafice, criticii raţionalişti şi liberali au încercat o răstâl- 

măcire, căutând peste tot influenţa lui Kant, Hegel şi alţii 
din aceeaşi crepusculară provenienţă. Dacă se poate vorbi 
de influenţa unui gânditor străin, în articolele politice ale 
lui Mihai Eminescu, este aceea a lui Eugen Duhring. Ii 
frecventase stăruitor cursurile pe când se afla la studii la 
Berlin. Perspicacitatea acestui economist nu putea să-l lase 
nepăsător. Teoriile protecţioniste şi polemica lui Duhring 
cu Engels vor fi stârnit anumite ecouri. Forţele economice, 
care erau, după socialişti, singurul motor al vieţii sociale, 
se complinesc în concepţia lui Eugen Duhring cu forţele 
morale şi etnice. 

Fundator într’o largă măsură al economiei naţionale, 
Duhring putea să influenţeze pe Mihai Eminescu, dar 
până la care punct, se poate vedea numai din consultarea 
articolelor sale politice. Acolo predomină teoria rasei şi a 
momentului politic, două elemente fundamentale ale jude¬ 
căţii sale. Mihai Eminescu pleca întotdeauna dela realităţi 
concrete şi actuale, şi poate în aceasta se află marele lui 
merit, şi totodată foloasele funcţiei de gazetar, căci dacă 
ar fi construit în abstract o teorie politică, trecând peste 
contingenţele locale, ar fi îngăduit o critică speculativă. 

